**LATVIJAS REPUBLIKAS KULTŪRAS MINISTRIJAS**

**TIRGUS IZPĒTES**

**„Eiropas Ekonomikas zonas finanšu instrumenta**

**programmas „Vietējā attīstība, nabadzības mazināšana un kultūras sadarbība” atklātā konkursa „Atbalsts profesionālās mākslas un kultūras produktu radīšanai bērnu un jauniešu auditorijai” projektu iesniegumu vērtēšanas ekspertu atlase”**

**NOTEIKUMI**

1. **Pasūtītājs:** Latvijas Republikas Kultūras ministrija, reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, tālrunis +371 67 330 200, tīmekļvietne:[www.km.gov.lv](http://www.km.gov.lv), e-pasts: [pasts@km.gov.lv](mailto:pasts@km.gov.lv).
2. **Pretendents:** jebkura fiziska vai juridiska persona, kas atbilst šajos noteikumos izvirzītajām prasībām.
3. **Tirgus izpētes nosaukums**: Eiropas Ekonomikas zonas finanšu instrumenta programmas „Vietējā attīstība, nabadzības mazināšana un kultūras sadarbība” atklātā konkursa „Atbalsts profesionālās mākslas un kultūras produktu radīšanai bērnu un jauniešu auditorijai” projektu iesniegumu vērtēšanas ekspertu atlase (turpmāk – Tirgus izpēte).
4. **Pasūtītāja kontaktpersona:** Latvijas Republikas Kultūras ministrijas Eiropas Savienības fondu departamenta Finanšu instrumentu attīstības nodaļas vecākā eksperte Justīne Jansone, tālrunis + 371 67 330 290, e-pasts: [Justine.Janosne@km.gov.lv](mailto:Justine.Janosne@km.gov.lv).
5. **Līguma priekšmets:** Eiropas Ekonomikas zonas finanšu instrumenta programmas „Vietējā attīstība, nabadzības mazināšana un kultūras sadarbība” (turpmāk – programma) atklātā konkursa „Atbalsts profesionālās mākslas un kultūras produktu radīšanai bērnu un jauniešu auditorijai” (turpmāk – atklāts konkurss) 2 (divu) atlases kārtu ietvaros iesniegto projektu iesniegumu dokumentācijas vērtēšana atbilstoši Tehniskās specifikācijas (Tirgus izpētes noteikumu 1.pielikums) prasībām.
6. **Piedāvājumu iesniegšanas termiņš:** pretendenti var iesniegt piedāvājumus **līdz 2021.gada 21.aprīlim plkst. 17:00**, nosūtot uz e-pastu: [Justine.Jansone@km.gov.lv](mailto:Justine.Jansone@km.gov.lv) un [pasts@km.gov.lv](mailto:pasts@km.gov.lv). Ja piedāvājumi tiks saņemti pēc šajā punktā noteiktā termiņa, tie netiks atzīti par atbilstoši iesniegtiem.
7. **Piedāvājuma noformējums:** Piedāvājums jāsagatavo latviešu valodā. Piedāvājums ietver aizpildītu un parakstītu Tirgus izpētes noteikumu 1.pielikumu „Tehniskā specifikācija – tehniskais piedāvājums”, kā arī šo noteikumu 12.3.apakšpunktā noteiktos kvalifikāciju apliecinošos dokumentus.
8. **Līguma paredzamā līgumcena**: Paredzētā atlīdzība 1 (vienam) vērtēšanas ekspertam par 1 (vienu) projekta iesnieguma izvērtēšanu juridiskai personai ir 80,00 *euro* bez PVN (fizisko personu gadījumā 80,00 *euro* bez darba devēja valsts sociālās apdrošināšanas obligātajām sociālajām iemaksām un riska nodevas).
9. **Līguma izpildes termiņš:** Līguma izpildes termiņš **līdz 2022.gada 30.septembrim**. Termiņš 1 (viena) projekta iesnieguma izvērtēšanai un atzinuma sniegšanai ir trīs darba dienas, kopējais darba uzdevuma veikšanas un visu projekta iesniegumu izvērtēšanas un atzinuma sniegšanas termiņš par visiem projekta iesniegumiem tiks noteikts atbilstoši izvērtējamo projekta iesniegumu skaitam.
10. **Darba mērķis:** Pasūtītāja noteiktajā termiņā veikt objektīvu, profesionālu un neatkarīgu projektu iesniegumu dokumentācijas izvērtēšanu.
11. **Darba uzdevumi:** Detalizēts Pakalpojumu apraksts un prasības pretendentiem norādītas Tehniskajā specifikācijā (Tirgus izpētes noteikumu 1.pielikums).
12. **Prasības vērtēšanas ekspertu kvalifikācijai:**

|  |  |  |
| --- | --- | --- |
|  | **Kvalifikācijas kritēriji** | **Vērtējums** |
| 1.1. | Pabeigta augstākā akadēmiskā izglītība vai otrā līmeņa profesionālā augstākā izglītība | jā/nē |
| 1.2. | Latviešu valodas prasmes vismaz C1 līmenī un angļu valodas prasmes vismaz B2 līmenī | jā/nē |

* 1. Ja pretendents neatbilst kādam no kvalifikācijas kritērijiem, tas tiek noraidīts.
  2. Pretendents, kas atbilst visiem noteiktajiem kvalifikācijas kritērijiem, tiek papildus vērtēts pēc kvalitātes kritērijiem, kas dod papildu punktus. Pretendentam jāiegūst vismaz 5 punkti.

|  |  |  |  |
| --- | --- | --- | --- |
| **2. Kvalitātes kritēriji** | | | |
| **Kritērijs** | **Apakškritērijs** | **Maksimālais punktu skaits** | **Vērtējuma atšifrējums** |
| 2.1.  Vērtēšanas eksperta profesionālā pieredze (iepriekšējo 5 (piecu) gadu laikā) projektu sagatavošanā un/vai īstenošanā, un/vai koordinēšanā, un/vai uzraudzībā kādā no šo tirgus izpētes noteikumu 16.7.punktā definētajām 5 (piecām) jomām (t.sk. kultūras produktu radīšanā vai projektu vadīšanā, vai pasākumu producēšanā) vai pētījumu veikšanā kultūras jomā. | 2.1.1. jebkurā no noteikumu 16.7.punktā definētajām piecām jomām (izņemot 2.1.2. apakškritērijā minēto) | **5 punkti** | 5 (pieci) punkti tiks piešķirti par vērtēšanas eksperta iepriekšējo pieredzi projektu sagatavošanā un/vai īstenošanā, un/vai koordinēšanā, un/vai uzraudzībā kādā no šo noteikumu 16.7.punktā definētajām piecām jomām (tai skaitā kultūras produktu radīšanā vai projektu vadīšanā, vai pasākumu producēšanā) vai pētījumu veikšanā kultūras jomā. |
| 2.1.2. bērnu un jauniešu auditorijai | **10 punkti** | 10 (desmit) punkti tiks piešķirti par vērtēšanas eksperta iepriekšējo pieredzi projektu sagatavošanā un/vai īstenošanā, un/vai koordinēšanā, un/vai uzraudzībā kādā no šo noteikumu 16.7.punktā definētajām piecām jomām (tai skaitā kultūras produktu radīšanā vai projektu vadīšanā, vai pasākumu producēšanā) bērnu un jauniešu auditorijai vai pētījumu veikšanā, kas saistīti ar jomā bērnu un jauniešu auditoriju |
| 2.2.  Vērtēšanas eksperta pieredze (iepriekšējo 5 (piecu) gadu laikā) projektu vērtēšanā kultūras jomā | 2.2.1. jebkurā kultūras jomā | **5 punkti** | 5 (pieci) punkti tiks piešķirti par vērtēšanas eksperta iepriekšējo pieredzi projektu vērtēšanā jebkurā kultūras jomā |
| 2.2.2. bērnu un jauniešu auditorijai | **10 punkti** | 10 (desmit) punkti tiks piešķirti par vērtēšanas eksperta iepriekšējo pieredzi projektu vērtēšanā kultūras jomā bērnu un jauniešu auditorijai |

* 1. Lai apliecinātu vērtēšanas ekspertu kvalifikāciju, pretendents piedāvājumam pievieno šādus dokumentus latviešu valodā:
     1. vērtēšanas eksperta CV, kurā jānorāda vismaz šāda informācija:
        1. izglītība;
        2. līdzšinējā profesionālās darbības pieredze vismaz pēdējo piecu gadu laikā;
        3. latviešu un angļu valodas zināšanu līmenis;
     2. izvērsts profesionālās pieredzes apraksts;
     3. augstāko izglītību apliecinoša diploma kopija.

1. **Pretendenta izvēles kritērijs:** Līguma slēgšanas tiesības tiks piešķirtas tam pretendentam, kas atbilst visām Tirgus izpētes noteikumos izvirzītājām atlases prasībām, visiem kvalifikācijas vērtēšanas kritērijiem, ir iesniedzis visus tirgus izpētes noteikumos noteiktos dokumentus, tai skaitā aizpildītu un parakstītu Tehnisko specifikāciju (Tirgus izpētes noteikumu 1.pielikums) un būs ieguvis visaugstāko punktu skaitu. Maksimālais iegūstamo punktu skaits ir 20 (divdesmit) punkti.
2. **Personas datu apstrāde:**
   1. Pasūtītājs Tirgus izpētē iesniegtos personas datus apstrādās un glabās atbilstoši normatīvajos aktos noteiktajām prasībām šādai datu apstrādei, ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) prasības;
   2. Pasūtītājs pretendentu piedāvājumos iekļauto informāciju, kas saistīta ar konkrētām fiziskām personām, izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Tirgus izpētes veikšanu, izpildei. Personas dati tiks glabāti normatīvajos aktos noteikto laika periodu.
3. **Darba organizācija:** 
   1. Vērtēšanas eksperts projektu iesniegumu vērtēšanu uzsāk, pamatojoties uz attiecīgās Pasūtītāja izveidotās projektu iesniegumu vērtēšanas komisijas sekretariāta elektroniski nosūtīto uzaicinājumu. Vērtēšanas eksperts paraksta vērtēšanas komisijas eksperta objektivitātes un konfidencialitātes deklarāciju.
   2. Divi vērtēšanas komisijas nozīmētie vērtēšanas eksperti, neatkarīgi viens no otra, izvērtē projekta iesniegumu, kas virzīts uz kvalitātes vērtēšanu, atbilstoši:
      1. Ministru kabineta 2021.gada 28.janvāra noteikumos Nr. 67 „Eiropas Ekonomikas zonas finanšu instrumenta 2014.–2021.gada perioda programmas „Vietējā attīstība, nabadzības mazināšana un kultūras sadarbība” projektu iesniegumu atklātā konkursa „Atbalsts profesionālās mākslas un kultūras produktu radīšanai bērnu un jauniešu auditorijai” īstenošanas noteikumi” (turpmāk – MK noteikumi) norādītajiem kvalitātes kritērijiem (pieejami šeit: [www.likumi.lv/ta/id/320621-eiropas-ekonomikas-zonas-finansu-instrumenta-2014-2021-gada-perioda-programmas-vieteja-attistiba-nabadzibas-mazinasana](http://www.likumi.lv/ta/id/320621-eiropas-ekonomikas-zonas-finansu-instrumenta-2014-2021-gada-perioda-programmas-vieteja-attistiba-nabadzibas-mazinasana));
      2. atklātā konkursa nolikuma pielikuma „Eiropas Ekonomikas zonas finanšu instrumenta 2014. – 2021.gada perioda programmas „Vietējā attīstība, nabadzības mazināšana un kultūras sadarbība” atklātā konkursa „Atbalsts profesionālās mākslas un kultūras produktu radīšanai bērnu un jauniešu auditorijai” projektu iesniegumu vērtēšanas kritēriju piemērošanas metodika” (pieejams šeit: <https://eeagrants.lv/2021/03/31/atklatais-konkurss-atbalsts-profesionalas-makslas-un-kulturas-produktu-radisanai-bernu-un-jauniesu-auditorijai/>).
   3. Vērtēšanas komisijai ir tiesības:
      1. uzdot piesaistītajam vērtēšanas ekspertam veikt projekta iesnieguma vērtēšanu un aizpildīt kvalitātes kritēriju vērtēšanas veidlapu (Tirgus izpētes noteikumu 2.pielikums).;
      2. uzdot piesaistītajam vērtēšanas ekspertam papildu jautājumus par tā sniegto projekta iesnieguma vērtējumu;
      3. neapstiprināt vērtēšanas ekspertu sniegto vērtējumu vai piešķirto punktu skaitu un uzdot vērtētājiem novērst konstatētās nepilnības, ja pastāv pamatoti iemesli apšaubīt vērtējuma pareizību;
      4. vērtējuma pareizību vērtēšanas komisija var apšaubīt, ja vērtēšanas eksperts ir sniedzis faktiem neatbilstošus komentārus, piešķirtais punktu skaits neatbilst komentāriem vai nav ievēroti vērtēšanas metodiskie norādījumi;
      5. uzaicināt vērtēšanas ekspertus uz komisijas sēdi vai pieprasīt papildu rakstisku piešķirtā vērtējuma pamatojumu;
      6. veikt citus uzdevumus, kas ir tieši saistīti ar tehniskās specifikācijas izpildi;
      7. ņemot vērā epidemioloģisko situāciju valstī, projektu iesniegumu vērtēšana jānodrošina attālināti ar vērtēšanas eksperta materiāli tehnisko aprīkojumu.
4. **Cita informācija:** 
   1. Programmas atklātā konkursa mērķis ir sniegt atbalstu tādu kultūras un mākslas norišu veidošanai, kas uzlabo profesionālās laikmetīgās mākslas un kultūras pieejamību mērķa grupai visos Latvijas reģionos un paaugstina mērķa grupas iesaisti mākslā un kultūrā.
   2. Projekta iesniegumos ir paredzētas tādas aktivitātes, kas sniedz ieguldījumu divu programmas atklātā konkursa atbalsta virzienu īstenošanā:
      1. jaunu profesionālās laikmetīgās mākslas un kultūras produktu radīšana;
      2. auditorijas attīstība.
   3. Projektu iesniegumu valoda ir angļu valoda.
   4. Prasības projektu iesniegumu iesniedzējiem, projektu partneriem, atbalstāmās darbības un izmaksu attiecināmības nosacījumiir noteikti MK noteikumos un atklātā konkursa nolikumā.
   5. Vērtēšanas eksperts nevienā no iestādēm, kas programmas atklātā konkursa ietvaros ir iesniegušas projekta iesniegumus, nedrīkst būt atbildīgās amatpersonas vai vadītāja statusā, vērtēšanas eksperti nedrīkst būt ieinteresēti projektu darbībā, kā arī kādā citā veidā saistīti ar vērtēšanā nodoto projektu sagatavošanu vai īstenošanu. Vērtēšanas eksperti ir personīgi atbildīgi par neatrašanos interešu konfliktā attiecībā uz vērtējamo projekta iesniedzēju, tā dibinātājiem un sadarbības partneriem. Interešu konflikta gadījumā vērtēšanas ekspertam ir pienākums atstatīt sevi no konkrētā projekta iesnieguma vērtēšanas.
   6. Iesniedzot pieteikumu, pretendents pilnībā atzīst visus tirgus izpētes noteikumos ietvertos nosacījumus.
   7. Tirgus izpētes rezultātā Pasūtītājs indikatīvi plāno noslēgt līgumus ar 2 (diviem vērtēšanas ekspertiem katrā no jomām, tādējādi Pretendentam pieteikumā jānorāda vismaz 1 (vienu) no šādām prioritārajām projektu iesniegumu pārstāvētajām jomām:
      1. vizuālā un audiovizuālā māksla, dizains un fotogrāfija;
      2. mūzika;
      3. literatūra un kino;
      4. skatuves māksla, deja, teātris un cirka māksla;
      5. radošās industrijas / starpdisciplinārie projekti.

1.pielikums

Tirgus izpētes

„Eiropas Ekonomikas zonas finanšu instrumenta

programmas „Vietējā attīstība, nabadzības mazināšana un kultūras sadarbība” atklātā

konkursa „Atbalsts profesionālās mākslas un kultūras produktu radīšanai bērnu un jauniešu auditorijai” projektu iesniegumu vērtēšanas ekspertu atlase”

noteikumiem

**\_\_\_\_\_(Pretendenta nosaukums)\_\_\_\_**

**Tehniskā specifikācija– TEHNISKAIS PIEDĀVĀJUMS**

**Darba mērķis:** Pasūtītāja noteiktajā termiņā veikt objektīvu, profesionālu un neatkarīgu projektu iesniegumu dokumentācijas izvērtēšanu un sniegt rakstisku projekta iesnieguma vērtējuma atzinumu, kā arī pēc Pasūtītāja pieprasījuma piedalīties projektu iesniegumu vērtēšanas komisijas sēdēs un sniegt skaidrojumu par veikto projekta iesnieguma vērtējumu un atzinumu.

**Darba uzdevumi:** projektu iesniegumu dokumentācijas izvērtēšana un rakstiska projekta iesnieguma vērtējuma sniegšana atbilstoši MK noteikumu pielikumā noteiktajiem projektu iesniegumu kvalitātes vērtēšanas kritērijiem un atklātā konkursa nolikumā noteiktajiem vērtēšanas metodiskajiem norādījumiem, par katru vērtēto projekta iesniegumu Pasūtītāja noteiktajā termiņā aizpildīt projekta iesnieguma vērtēšanas veidlapu, kurā izvērsti skaidro piešķirto vērtējumu, kā arī pēc Pasūtītāja pieprasījuma piedalīties projektu iesniegumu vērtēšanas komisijas sēdēs un sniegt skaidrojumu par veikto projekta iesnieguma vērtējumu.

|  |  |  |
| --- | --- | --- |
| **Nr.**  **p.k.** | **Darba uzdevums** | **Darba uzdevuma apraksts** |
|  | Izvērtēt projekta iesniegumu dokumentāciju | Izvērtēt projekta iesniegumu dokumentāciju pēc kvalitātes vērtēšanas kritērijiem, piešķirot punktus un sniegt rakstisku pamatojumu piešķirtajam vērtējumam atbilstoši:   * 1. MK noteikumu pielikumā noteiktajiem projektu iesniegumu kvalitātes vērtēšanas kritērijiem;   2. atklātā konkursa nolikumā noteiktajiem vērtēšanas metodiskajiem norādījumiem. |
|  | Par katru projekta iesniegumu aizpildīt un parakstīt projekta iesnieguma vērtēšanas veidlapu | * 1. Par katru vērtēto projekta iesniegumu Pasūtītāja noteiktajā termiņā detalizēti aizpildīt un parakstīt projekta iesnieguma vērtēšanas veidlapu, kurā izvērsti skaidro piešķirto vērtējumu, t.sk. konstatētās neatbilstības.   2. Katrs vērtēšanas eksperts rakstiski sniedz savu individuālo vērtējumu, piešķirot attiecīgu punktu skaitu par projekta iesnieguma kvalitāti, aizpildot Tirgus izpētes noteikumu 2.pielikumā pievienoto vērtēšanas veidlapu, ņemot vērā šādus nosacījumus:      1. vērtējama ir tikai projekta iesniegumā un tā pielikumos norādītā informācija: vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu;      2. aile „Vērtējuma pamatojums” ir aizpildāma gan pozitīva, gan negatīva vērtējuma gadījumā, pamatojot piešķirto punktu skaitu un sniedzot detalizēto izvērtējumu;      3. ja vērtēšanas eksperta rīcībā ir kāda informācija, kas var ietekmēt projekta vērtējumu, vērtēšanas eksperts vērtēšanas lapā norāda konkrētus faktus un informācijas avotus, kas pamato un pierāda vērtētāja sniegto informāciju;      4. norāda uz nepilnībām un/vai pretrunām projekta iesnieguma sadaļās un tā pielikumos;      5. uzklausa, izvērtē un iekļauj vērtēšanas lapās vērtēšanas komisijas ieteikumus un nepieciešamības gadījumā pamato savu vērtējumu vērtēšanas komisijai.   3. Vērtēšanas veidlapas aizpildīšanas un nodošanas sekretariātam termiņš ir 3 (trīs) darbdienas viena projekta iesnieguma izvērtēšanai pēc darba uzdevuma saņemšanas:      1. par izvērtējamo projektu skaitu un kopējo izpildes laiku vērtēšanas eksperti tiks informēti pēc vērtēšanas komisijas lēmuma pieņemšanas par projektiem, kas virzāmi tālākai vērtēšanai pēc kvalitātes vērtēšanas kritērijiem;      2. uzskatāms, ka vērtēšanas eksperti uzsāk projektu iesniegumu vērtēšanu uzreiz pēc darba uzdevuma saņemšanas.   4. Aizpildīto vērtēšanas lapu katrs vērtēšanas eksperts pašrocīgi paraksta un iesniedz vērtēšanas komisijas sekretariātam. |
|  | Pēc pieprasījuma piedalīties projektu iesniegumu vērtēšanas komisijas sēdēs | Pēc Pasūtītāja pieprasījuma piedalīties projektu iesniegumu vērtēšanas komisijas sēdēs un sniegt skaidrojumu par veikto projekta iesnieguma vērtējumu. |

Pretendents Tirgus izpētes pieteikumā norāda vismaz 1 (vienu) no šādām prioritārajām jomām (var norādīt vairāk kā vienu):

vizuālā un audiovizuālā māksla, dizains un fotogrāfija

mūzika

literatūra un kino

skatuves māksla, deja, teātris un cirka māksla

radošās industrijas / starpdisciplinārie projekti

[[1]](#footnote-2)Datums: Paraksts[[2]](#footnote-3): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilns vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.pielikums

Tirgus izpētes

„Eiropas Ekonomikas zonas finanšu instrumenta

programmas „Vietējā attīstība, nabadzības mazināšana un kultūras sadarbība” atklātā

konkursa „Atbalsts profesionālās mākslas un kultūras produktu radīšanai bērnu un jauniešu auditorijai” projektu

iesniegumu vērtēšanas ekspertu atlase”

noteikumiem

**Eiropas Ekonomikas zonas finanšu instrumenta 2014. – 2021.gada perioda programmas „Vietējā attīstība, nabadzības mazināšana un kultūras sadarbība”** **atklātā konkursa „Atbalsts profesionālās mākslas un kultūras produktu radīšanai bērnu un jauniešu auditorijai” projektu iesniegumu kvalitātes kritēriju vērtēšanas veidlapa**

|  |  |
| --- | --- |
| Atlases kārta |  |
| Gads |  |
| Projekta iesnieguma numurs |  |
| Projekta iesnieguma iesniedzējs |  |

KVALITĀTES KRITĒRIJI

|  |  |  |  |  |  |
| --- | --- | --- | --- | --- | --- |
| **Nr.**  **p.k.** | **Kritērijs/Apakškritēriji** | **Punktu skaits** | **Vērtējums** | **Vērtējuma pamatojums** | **Piezīmes** |
| 1. |  |  |  |  |  |
|  |  |  |  |  |  |
| **Kopā iegūtais punktu skaits:** | | |  |  | |

**Rekomendēju:**

|  |  |  |
| --- | --- | --- |
| **Virzīt projekta iesniegumu apstiprināšanai:** | **Virzīt projekta iesniegumu apstiprināšanai ar nosacījumu:** | **Virzīt projekta iesniegumu noraidīšanai:** |
|  | Kvalitātes kritēriji (kritērija (-u) numurs): | Kvalitātes kritēriji (kritērija (-u) numurs): |

|  |
| --- |
| **Projekta iesnieguma vērtēšanas eksperts (-e):** |
| Datums: |
| Vārds, Uzvārds: |
| Paraksts: |

1. Dokumenta rekvizītus „paraksts” un „datums” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu. [↑](#footnote-ref-2)
2. Tehniskā piedāvājuma formu aizpilda un paraksta pretendentu pārstāvēt tiesīga persona vai tā pilnvarota persona (šādā gadījumā obligāti jāpievieno pilnvara). [↑](#footnote-ref-3)